14 



Anlægget af en Del store Gartnerhaver. Der er mærkeligt nok 

 mange Mennesker, der ikke har hørt den synge, og dens Sang 

 er dog ganske pudserlig, idet den nemlig — omend med svag 

 Stemme — i høj Grad kan efterligne andre Fugles Sang; men 

 den er jo noget sky, hvorfor man skal forholde sig meget rolig 

 for at faa Sangen at høre. 



31. Corviis cornix, Graa Krage. Kun i een eller to Haver 

 faar den Fred til at bygge Rede, da den jo er noget slem efter 

 Kyllinger; men findes gør den som ynglende. For nogle Aar 

 siden fandtes en Kragerede i Præstegaardshaven i et Lindetræ 

 beklædt med Vedbend; i samme Træ havde en Ugle (Syrniiim 

 aliico) sin Rede. Da Ungerne voksede til, udspandt der sig 

 mellem de gamle nogle vældige Slagsmaal med stort Spektakel; 

 det endte dog med, at begge Familierne fik Ungerne ført frem, 

 og da de var fløjne af Rederne, ophørte dermed F'jendtlighe- 

 derne. 



32. Pica caudata, Skade. For Øjeblikket yngler Skaden 

 ikke i Storehedinge By. Den var tidligere fast ynglende, f. Eks. 

 i min Have i et gammelt Valnøddetræ; men Maaren blev i 

 nogle Aar meget lalrig i Stevns, hvad der havde Skadens nære 

 Udryddelse til Følge. I al Almindelighed fredes den af Land- 

 boerne, og nu synes Maaren atter aftagen, og Skaden breder 

 sig igen, saa at den nu yngler overalt i Byerne tæt op til Store- 

 hedinge og maaske snart atter kommer her tilbage. Den for- 

 ladte Skaderede i min Have blev brugt af 



33. Corviis monediila, Alliken. Om Foraaret hentede de, 

 da de mærkede Reden ubenyttet, alt Materialet og bar det til 

 deres Boliger, væsentlig i Kirken; der findes 10—15 Par, næsten 

 alle ynglende i den gamle Kirkes Huller. Et Foraar havde et 

 Par fundet Anledning til at bygge Rede hos Genboen i en 

 Skorsten, som sjældent blev benyttet. Da der dog engang blev 

 fyret i en Kakkelovn, viste det sig, at der ikke var Træk; Re- 

 den blev da opdaget og fjernet. Den var fastgjort med et Kors 

 af ret tykke Grene inde i Skorstenspiben, og derover var stablet 

 saa mange Pinde, at der var omtrent et lille Vognlæs, da de 

 kom ned i Gaarden. Man forbavses over den lille Fugls Energi. 



34. Cohimba palumbus, Ringdue. Denne Skovfugl har nu 

 i omtrent 15 Aar haft Redeplads i Storehedinge. Oprindelig 

 byggede den i en Hængeask paa den gamle Kirkegaard, og 

 uagtet Reden kun fandtes 6—8 Meter over Jorden, fik den dog, 



